Diari Oficial de la Generalitat Valenciana


Sumari del DOGV 5711, del 26-02-2008 (2008/1777)

Assumpte civil 000541/2007. Notificació de la sentència a Juan Bautista Astruells Perucha.
------------------------------------------------------------------------------------------

### Dades del document

Número de DOGV
:   5711

Data del DOGV
:   26-02-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/1777


Data del document
:   25-01-2008

Organisme emissor
:   Jutjat de Primera Instància Número 1 de Vila-real

Tipus de document
:   Edicte

Descriptors 

:   * sistema judicial

Assumpte civil 000541/2007. Notificació de la sentència a Juan Bautista Astruells Perucha. [2008/1777]  
Judici verbal (desnonament per falta de pagament) 000541/2007  
Sobre: desnonament i reclamació de quantitat.  
En el judici a què es fa referència, s'ha dictat la resolució que té el text literal que és com segueix:  
«Sentència número 78/2007  
Jutge que la dicta: Juan Manuel Simó Bernat.  
Vila-real, 14 de desembre de 2007   
Part demandant: María Teresa García Enrique.  
Advocat: Manuel Ramos Vicente.  
Procurador: Felis Comes, Amparo.  
Part demandada: Juan Bautista Astruells Perucha (rebelde).  
Primer. El dia 12 de novembre de 2007 va entrar en este Jutjat la demanda de judici verbal de desnonament i de declaració de quantitat, formulada per la representació processal de María Teresa García Enrique, contra Juan Bautista Astruells Perucha, en la qual, després d'al·legar els fets i invocar els fonaments de dret que va considerar oportuns, sol·licitava la resolució del contracte d'arrendament que sobre l'immoble siti a Burriana, carrer Chicharro, número 37, planta 3a, porta 7a, unia ambdues parts, com també la condemna del demandat a desallotjar el citat immoble, amb advertiment de llançament, i a pagar al demandant la quantitat de 1.032,98 euros més l'import de les rendes que es produïsquen fins el moment de deixar lliure l'habitatge i al pagament de les costes processals.  
Segon. A l'esmentat escrit es va dictar una interlocutòria que l'admetia a tràmit, i es va acordar la substracció del procediment d'acord amb les normes de judici verbal i es convoca les part per a la celebració de la vista, que va tenir lloc el dia 14 de desembre de 2007.  
Tercer. En l'acte del judici la part demandada va ser declarada en rebel·lia i la part actora va sol·licitar que es dictara, sense més tràmits, una sentència d'acord amb les seues peticions; i es va fixar la quantitat reclamada en 1.032,98 més l'import de les rendes que es produïsquen fins el moment de deixar lliure l'habitatge arrendat. Després de practicar la prova admesa en el dit acte, les actuacions van quedar vistes per a sentència.  
Quart. En la tramitació d'este procediment s'han observat, en la part substancial, totes les prescripcions legals vigents.  
Fonaments de dret  
Primer. La representació de María Teresa García Enrique va formular una demanda de judici verbal de desnonament de reclamació de quantitat contra Juan Bautista Astruells Perucha i va al·legar que el demandat havia deixat de pagar les rendes corresponents a l'arrendament del local siti a Burriana, carrer de Chicharro, número 37, planta 3a, porta 7a. Així, en la data que va tindre lloc el judici, la quantitat pujava a 1.032,98 més l'import de les rendes que es produïsquen des del moment de deixar lliure l'habitatge arrendat.  
Segon. A la vista de la prova que es troba en les actuacions, pertoca estimar la demanda, atés que la part demandada no ha acreditat que es trobe al corrent en el pagament de la renda, impagament que es configura com a causa de la resolució del contracte d'arrendament, prevista en l'article 27.2.a de la Llei d'Arrendaments Urbans, de 24 de novembre de 1994. Tot això comporta igualment que s'estime la reclamació de la quantitat que, en el dia d'esta sentència, puja a la suma total de 1.032,98 euros més l'import de les rendes que es produïsquen fins el moment de deixar lliure l'habitatge arrendat. En efecte, d'acord amb el que estableix l'article 217 de la Llei d'Enjudiciament Civil, correspon a l'actor la càrrega de provar la certesa dels fets dels quals ordinàriament es desprenga, segons les normes jurídiques que hi són aplicables, l'efecte jurídic corresponent a les pretensions de la demanda, i incumbeix als demandats la càrrega de provar els fets que, d'acord amb les que li siguen aplicables, impedisquen, extingisquen o enerven l'eficàcia jurídica dels fets a què es refereix l'apartat anterior. S'hi ha d'afegir el precepte que, per a l'aplicació del que disposen els apartats anteriors, s'haurà de tindre present la disponibilitat i facilitat probatòria que correspon a cada una de les parts del litigi. En este cas, la part actora ha provat documentalment l'existència del contracte d'arrendament amb el demandat, de data 15 de desembre de 2006 en el qual es fixa la quantitat en concepte de renda. Corresponia a la part demandada, la qual té més facilitat probatòria, acreditar el pagament de les dites quantitats, i no només no ho ha fet, sinó que ni tan sols ha comparegut en el procediment per a fer alguna al·legació. La conseqüència no pot ser altra que l'estimació íntegra de la demanda.  
Tercer. En virtut del que disposa l'article 394 de la Llei d'Enjudiciament Civil, l'estimació íntegra de la demanda comporta imposar les costes a la part demandada.  
Vistos els articles citats i els que són d'aplicació general i pertinent,  
Dispositiva  
Estime íntegrament la demanda de desnonament interposada per la representació processal de María Teresa García Enrique, contra Juan Bautista Astruells Perucha, i declare resolt el contracte d'arrendament de data 15 de desembre de 2006, que sobre l'immoble siti a Burriana, carrer de Chicharro, número 37, planta 3a, porta 7a, lligava ambdues parts, i condemne el demandat a desallotjar-lo, amb l'advertiment de llançament, i també a pagar a l'actor la quantitat de 1.032,98 euros més l'import de les rendes que es produïsquen fins el moment de deixar lliure l'habitatge arrendat, i el condemne així mateix a pagar les costes processals.  
Porteu testimoniança d'esta resolució a les actuacions principals i deixeu-ne l'original en el llibre corresponent.  
Notifiqueu esta sentència als demandats rebels de forma personal, lliurant la corresponent documentació al Servei Comú de Notificacions i Embargaments.  
Contra esta sentència es pot interposar un recurs d'apel·lació, que s'haurà de preparar davant d'este Jutjat dins del termini de cinc dies següents a la seua notificació, sense admetre a la part demandada el recurs d'apel·lació extraordinari per infracció processal o cassació, si quan el prepara no manifesta, i ho acredita per escrit, que ha pagat les rendes vençudes i les que no d'acord amb el contracte haja de pagar per endavant.  
Esta és la meua sentència, que pronuncie, mane i firme».  
Atés que es desconeix el domicili o residència actual de la part demandada, per provisió de data de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat la publicació en el Diari Oficial de la Comunitat Valenciana per a dur a efecte la diligència de notificació.  
Vila-real, 25 de gener de 2008.- La secretària judicial: Mª Carmen Ramírez Caro.